HU
2023.5.15.
Az Európai Unió Hivatalos Lapja
C 173/29
Lettország a rendelet 13. cikkének (1) bekezdése alapján legalább öt kiemelt útvonalat határozott meg (a növények esetében kertészet, másodlagos behurcolás és akváriumok, az állatok esetében másodlagos behurcolás és az állattartási létesítményekből való szökés).
Lettország azonban e meghatározott kiemelt útvonalak közül csak egyre vonatkozóan teljesítette a cselekvési tervek kidolgozását és e terveknek a Bizottságnak való továbbítását.
(1)
HL 2014.
L 317., 35. o.
2023. március 24-én benyújtott kereset – Európai Bizottság kontra Olasz Köztársaság (C-193/23. sz. ügy) (2023/C 173/40) Az eljárás nyelve: olasz Felek Felperes: Európai Bizottság (képviselők: C. Hermes és G.
Gattinara meghatalmazottak) Alperes: Olasz Köztársaság Kereseti kérelmek A felperes azt kéri, hogy a Bíróság: — állapítsa meg, hogy az Olasz Köztársaság –mivel nem dolgozta ki és nem hajtotta végre az idegenhonos inváziós fajokat érintő kiemelt útvonalakra vonatkozó cselekvési tervet vagy terveket, és azt/azokat nem továbbította haladéktalanul a Bizottságnak– nem teljesítette az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló, 2014. október 22-i 1143/2014/EU európai parlamenti és tanácsi rendelet (1) 13. cikkének (2) és (5) bekezdéséből eredő kötelezettségeit; és; — az Olasz Köztársaságot kötelezze a költségek viselésére.
Jogalapok és fontosabb érvek A Bizottság az egyetlen jogalapja keretében arra hivatkozik, hogy az Olasz Köztársaság – mivel nem dolgozta ki és nem hajtotta végre az idegenhonos inváziós fajokat érintő kiemelt útvonalakra vonatkozó cselekvési tervet vagy terveket, és azt/azokat nem továbbította haladéktalanul a Bizottságnak – nem teljesítette az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló, 2014. október 22-i 1143/2014/EU európai parlamenti és tanácsi rendelet 13. cikkének (2) és (5) bekezdéséből eredő kötelezettségeit.
Konkrétan az indokolással ellátott véleményben megjelölt határidő lejártakor, azaz 2022.
április 9-én az alperes nem dolgozta ki és nem hajtotta végre az idegenhonos inváziós fajok kiemelt útvonalaira vonatkozó, a rendelet 13. cikkének (2) bekezdése értelmében vett cselekvési tervet vagy terveket, és nem közölte haladéktalanul az említett tervet vagy terveket a rendelet 13. cikkének (5) bekezdésének megfelelően.
(1)
HL 2014.
L 317., 35. o.